**HASZNÁLATI SZERZŐDÉS**

amely létrejött

egyrészről **Budapest Főváros VII. kerület Erzsébetváros Önkormányzata** (székhely: 1073 Budapest, VII. Erzsébet körút 6., adószám: 15735708-2-42, képviseli: Vattamány Zsolt polgármester), (a továbbiakban: **Önkormányzat**)

# másrészről Budapest–Fasori Evangélikus Gimnázium (székhely: 1071 Budapest, Városligeti fasor 17-21.,OM azonosító száma: 035261 adószám: 19011383-2-42 bankszámlaszám: 11707024-20246060 ., képviseli: Hajdó Ákos igazgató), ( a továbbiakban: Gimnázium)

( Az Önkormányzat és a Gimnázium továbbiakban együttesen Felek)

között Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …/2015.(11.09.) számú határozata alapján a mai napon az alábbiak szerint:

***Előzmények***

Magyarország helyi önkormányzatairól szóló 2011. évi CLXXXIX. törvény 13. § (1) bek. 15. pontja értelmében helyi közügy, valamint a helyben biztosítható közfeladatok körében ellátandó helyi önkormányzati feladat különösen a sport, és ifjúsági ügyek. Budapest VII. kerület Erzsébetváros Önkormányzatának Képviselő-testülete 297/2015. (VI.24.) számú határozatában döntött a Gimnázium sportpályájának felújításáról maximum 35 millió forint értékben.

1. **A szerződés tárgya**
2. A Magyarországi Evangélikus Egyház tulajdonát képező, természetben Budapest VII. kerület Városligeti fasor 17-21. szám alatt lévő ingatlanban található sportpálya, melyet kizárólagosan a Budapest-Fasori Evangélikus Gimnázium használ.

**II. Felek Jogai és kötelezettségei**

1. Az Önkormányzat által működtetett illetve fenntartott közoktatási intézmények előzetes egyeztetést követően jogosultak a Gimnázium sportpályáját hétfőn, csütörtökön és pénteken 19.00-21.30 óráig, kedden és szerdán 19.30-21.30 óráig, illetve hétvégén egész nap térítésmentesen használni.
2. Az Önkormányzat által működtetett közoktatási intézmények tanulói részt vehetnek a Gimnázium tanulói részére a KSI által tartott kézilabda, illetve a Vasas által tartott röplabda edzéseken.
3. A Pedagógiai Programban, az intézmény Szervezeti és Működési Szabályzatában, Házirendjében meghatározott feladatok ellátásának zavarása nélkül, az ott meghatározott tanítási időn kívül, az Önkormányzat a Gimnázium sportpályáját –legalább 15 nappal korábban történt egyeztetést követően – önkormányzati, egyéb helyi közösségi, kulturális rendezvények lebonyolítása céljából térítésmentesen használhatja évente minimum öt alkalommal.
4. Az Önkormányzat vállalja, hogy az általa működtetett illetve fenntartott közoktatási intézmény a sportpályát az általában elvárható gondossággal, energiatakarékosan, az épület házirendjének megfelelően, a vagyon védelmére vonatkozó biztonsági előírások betartásával, mások jogainak és törvényes érdekeinek sérelme nélkül használja.
5. A Gimnázium vállalja, hogy a honlapján (www.fasori.hu) az Önkormányzatot, mint támogatót feltünteti a jelen szerződés időtartama alatt. Önkormányzat engedélyezi a Gimnázium részére Erzsébetváros címerének használatát támogatóként való feltüntetés céljából a használati szerződés időtartamára.
6. A kapcsolattartást, a jelen szerződésből fakadó vagy azzal összefüggésben szükségessé váló operatív ügyintézést az önkormányzat részéről Budapest Főváros VII. kerület Erzsébetváros Önkormányzat Polgármesteri Hivatala végzi. A Hivatal ügyrendje alapján e feladatokat a Humánszolgáltató Iroda (1076 Budapest, Garay u. 5. telefon: 462-3328) látja el. A Gimnázium részéről a kapcsolattartó a Testnevelés munkaközösség mindenkori vezetője (1071 Budapest, Városligeti fasor 17-21., telefon: 321-1200)
7. Jelen szerződésben nem szabályozott kérdésekben a Polgári Törvénykönyv hatályos rendelkezéseit kell irányadónak tekinteni.
8. A Szerződést a Felek határozatlan időtartamra kötik. A Szerződés öt éven belül rendes felmondással nem szüntethető meg, öt éven túl bármelyik fél részéről 90 napos határidővel írásban felmondható. Jelen Szerződést Felek egyező akarattal írásban bármikor módosíthatják.

A Szerződést a Felek elolvasás után, mint akaratukkal mindenben megegyezőt aláírták.

|  |  |
| --- | --- |
| ………………………………………… | ………………………. |
| **Budapest Főváros VII. kerület**  **Erzsébetváros Önkormányzata**  Képviselő: Vattamány Zsolt polgármester | **Budapest –Fasori Evangélikus Gimnázium** Képviselő: Hajdó Ákos igazgató |

Ellenjegyzem:

………………………………

Dr. Gotthard Gábor

Jegyző

Pénzügyi ellenjegyző:

………………………………………………

Fitosné Zemanovics Zsuzsanna

Pénzügy Iroda vezetője